ગરવીતાકાત,બનાસકાંઠા: બનાસકાંઠા જિલ્લાના સરહદી સુઇગામ તાલુકામાં આરોગ્ય સેવા સાવ કથળતી જાય છે,આરોગ્ય કર્મીઓ ભ્રષ્ટાચાર માં ગળાડૂબ હોવાને કારણે ગામડે ગામડે ઉન્ટવૈદા ડોક્ટરો એ અડીગો જમાવી ગ્રામીણ વિસ્તારના લોકો ના આરોગ્ય સાથે અગનખેલ ખેલાઈ રહયો છે,એક સમયે દર્દીઓથી ધમધમતા સરકારી દવાખાનામાં કામચોર કર્મચારીઓ અને અતડા સ્વભાવના સરકારી ડોક્ટરોને લીધે લોકો સરકારી દવાખાને જવાનું ટાળી પ્રાઇવેટ દવાખાનામાં દંડાઈ રહ્યા છે,ત્યારે વર્ષોથી દર્દીઓથી ધમધમતા રહેતા મોરવાડા પ્રાથમિક આરોગ્ય કેન્દ્ર ની આરોગ્ય સેવાઓ છેલ્લા કેટલાય સમયથી કથળી ગઈ છે,એક બાજુ આરોગ્યની બિસ્માર બિલ્ડીંગ અને બીજી બાજુ માનસિક બીમાર હોય તેવા અતડા ડોકટર ને કારણે દર્દીઓ સારવાર કરવા જવાનું ટાળી રહ્યા છે.